Афырхаҵара Ахьӡ- Аҧша апарк аҟны иҧсыбаҩ анышә иамардеит Аҧсны Афырхаҵа Дмитри Чепенец.
28.06.2017
Афырхаҵара Ахьӡ- Аҧша апарк аҟны иҧсыбаҩ анышә иамардеит Аҧсны Афырхаҵа Дмитри Чепенец. Иара арратә дҵа анагӡара аан дҭахеит Кәыдырҭа 1993 шықәса ииун мзазы. Убри аахыс иҧсыжырҭа аӡәгьы издырӡомызт. Афырхаҵа иҭаацәеи иҭынхацәеи идикылеит Аҧсны Ахада Рауль Ҳаџьымба.
447
Афырхаҵара Ахьӡ- Аҧша апарк аҟны иҧсыбаҩ анышә иамардеит Аҧсны Афырхаҵа Дмитри Чепенец. Иара арратә дҵа анагӡара аан дҭахеит Кәыдырҭа 1993 шықәса ииун мзазы. Убри аахыс иҧсыжырҭа аӡәгьы издырӡомызт. Афырхаҵа иҭаацәеи иҭынхацәеи идикылеит Аҧсны Ахада Рауль Ҳаџьымба.
Анаҩс, афырхаҵара Ахьӡ-Аҧша апарк аҿы имҩаҧган алахьеиқәратә митинг. Уи иалахәын Атәыла анапхгара, аибашьра аветеранцәа, ауаажәларратәи, аполитикатәи еиҿкаарақәа рхаҭарнакцәа. Алик Мебониа аибашьра анцоз ҩажәи жәаха шықәса зхыҵуаз ибзианы игәалашәоит Кәдырҭаҟа амҩа ианықәлаз аҧшыхәра- диверсиатә гәыҧ. Избанзар уи напхгара азызуаз иара иакәын. Ари агәыҧ далан Дмитри Чепенец. Дҵас ирыман Сакьан афымца цәаҳәа мҩанызгоз ашьаҟақәа рыҧжәара. Аҧсуа ҧшыхәцәеи ақырҭқәеи реиҿахысра аан дызгашаз ахы иқәшәеит Дмитри Чепенец.
Иара иҩызцәа данырзымҧшаа, рышьҭахьҟа ихьаҵыр акәхеит. Аҧсны Ахада Рауль Ҳаџьымба идикылеит Дмитри Чепенец иҭаацәеи иҭынхацәеи. Иҳәеит хаҭала Дмитри Чепенец дшидыруаз. Арратә дҵа анагӡаразы амҩа ианықәлоз уи аҭыҧ аҿы дшыҟаз. Атәыла Ахада иазгәеиҭеит, Дмитри Чепенец иҩызцәа Аҧсны иааны иҳавагылаз хашҭра шрықәым. Аҧсны АФырхаҵа иҧшәма ҧҳәыс Елена Чепенец иҭабуп ҳәа ахылҳәааит Дмитри ибаҩ ҧшааны Аҧсны анышә иахьамардаз азы. Аҧсны Ахада Дмитри Чепенец иҧшәма ҧҳәыс агәаларшәагатә ҳамҭа лнапаҿы илиҭеит. Афырхаҵара Ахьӡ- аҧша апарк аҟны иқәыргылан Дмитри Чепенец иҧсыбаҩ зҭаз аҭоубыҭ. Иара дахьжыз аҭыҧ аҧшаара алырышахеит Жәларбжьаратәи Аџьар Ҟаҧшьи, Аҧсны аиҳабыреи, атәылахьчара аминистрреи рыбзоурала. Аҧсны Афырхаҵа аҵыхәтәантәи имҩахь днаскьаргон Аҳәынҭқарра анапхгара, иҭахаз аибашьцәа ранацәа, аибашьра аветеранцәа, аруаа.
Амитингаҟны ицәажәоз ирҳәон, Дмитри Чепенец ифырхаҵара хашҭра шақәым атәы. Дмитри Чепенец Афырхаҵара Ахьӡ- аҧша апарк аҟны анышә дамардон афырхаҵа ишиаҭәоу ала. Иара иҧсы анҭаз иҩхьан, аибашьра аан дҭахар зхы иақәиҭу Аҧсны инышәнап ҟаларц шиҭахыз. Инагӡан уи иажәа. Аҧсны Афырхаҵа иҭаацәа уажәы инхоит Донецк. Иара арратә ҵараиурҭа дахьалгаз. Дара ирҳәеит шьҭарнахыс раҧхьа Приднестровие еибашьуаз, анаҩс аҧсуаа ирывагылаз анышә дахьамадоу аҭыҧ лассы ишаҭаауа. Ихшаз ирыхшаз иара иҿырҧшы ала ишырааӡо.
Д,Инаҧшьба, А. Агәхаа, АТ
Оцените новость:
+1
+2
+3
+4
+5
Сохраните ссылку или поделитесь с друзьями